STANDARDKONTRAKT – VERSION: juni 2023

**[Sidst i dokumentet findes en vejledning til kontraktens forskellige afsnit]**

# Kontrakt for ulønnede træner/instruktør

## § 1 Parterne

**Forening:**

**Adresse:**

**CVR-nr.:**

**og Træner/instruktør:**

**Adresse:**

**Fødselsdato.:**

indgår på de i kontrakten nævnte vilkår aftale om, at virker som ulønnet træner/instruktør i foreningen.

## § 2 Ansættelsesperiode

1. Træneren/instruktøren starter den og stopper den

Der er således tale om et tidsbegrænset kontraktforhold som frivillig, ulønnet træner/instruktør.   
I perioden kan kontraktforholdet dog opsiges af parterne, jf. stk. 2.

1. Kontrakten kan af hver part opsiges med dages varsel.
2. Hvis den ene af parterne væsentligt misligholder sine forpligtelser, kan den anden part ophæve kontrakten med øjeblikkelig virkning.
3. Hver part kan kræve, at der forhandles om, hvorvidt der indgås aftale for en ny periode senest måned(er) før denne kontrakts udløb. Parterne har således i god tid før kontraktens udløb mulighed for at vide, om samarbejdet skal fortsætte.

## § 3 Funktioner og ansvarsområde

1. Træneren/Instruktøren har fået tildelt ansvaret at lede følgende hold:
2. Trænerens/Instruktørens funktioner kan beskrives nærmere i et tillæg til kontrakten betegnet ”funkti- onsbeskrivelse”.
3. Træneren/Instruktøren har fået tildelt opgaven at træne og udvikle det/de hold, som er nævnt i stk.
   1. Dette foregår inden for de aftalte rammer og under ansvar over for bestyrelsen.
4. Træneren/Instruktøren er i øvrigt i sit konkrete virke ikke underlagt instruktioner fra bestyrelsen eller andre om den måde træningen m.v. tilrettelægges og gennemføres på, men er forpligtet til at have en konstruktiv dialog med foreningens ledere herom, og følge de generelle retningslinjer.
5. Træneren/Instruktøren må ikke under sit virke have lignende lønnet eller ulønnet arbejde/ hverv i en anden forening, som er uforeneligt med dette virke, uden bestyrelsens accept.

## §4 Funktionssted

1. Hvervet vil hovedsageligt foregå i/på foreningens faciliteter. Derudover må det påregnes, at en del af hvervet udføres i forbindelse med kampe, stævner, møder og tilsvarende på disses afholdelsessted. Endvidere må der påregnes forberedelse hjemme og andre relevante steder, bl.a. i forbindelse med kampe, træning osv.

## § 5 Tidsmæssig placering og omfang

1. Trænerens/Instruktørens funktionstid er som udgangspunkt på følgende faste træningstids-punkter:\_\_\_\_\_\_\_\_\_\_\_\_\_\_\_\_\_\_\_ samt på kampdage, i forbindelse med stævner m.v.
2. Der kan dog forekomme konkrete ændringer i de aftalte træningstidspunkter. Generelle ændringer kræver enighed mellem parterne.

## § 6 Ferie og sygdom

1. Ferie afholdes efter aftale i følgende periode:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ved sygdom er det trænerens/instruktørens pligt at meddele dette til rette vedkommende hurtigst muligt. Ved forventet længerevarende sygdom (to uger eller mere) skal bestyrelsen orienteres om dette hurtigst muligt. Herefter tages der stilling til, om instruktøren/træneren kan fortsætte sit hverv.

## §7 Økonomisk godtgørelse.

1. Foreningen godtgør trænerens/instruktørens kørselsudgifter og rejseudgifter i forbindelse med kamp, træning og andre arrangementer i forbindelse med udførelsen af hvervet. Der skal udarbejdes kørselsregnskab ved anvendelse af bilag, foreningen udleverer. Taksten for godtgørelse fastsættes pr. km. efter de af skattemyndighederne godkendte højeste satser for kørsel i egen bil eller udgør følgen- de sats pr. km.:

Den samlede kørselsgodtgørelse kan maksimalt udgøre kr. pr. år.: \_\_\_\_\_\_\_\_\_\_\_\_\_\_\_\_\_\_\_\_.   
Beløbet udbetales på følgende måde:

1. I forbindelse med arrangementer med eller uden overnatning kan det konkret aftales, om træneren/instruktøren skal have godtgørelse efter de af skattemyndighederne godkendte satser. Ind- gås der ikke sådan aftale har træneren/instruktøren ikke krav på sådanne godtgørelser.
2. Foreningen godtgør inden for de af skattemyndighederne godkendte satser trænerens/instruktørens udokumenterede udgifter til telefon/internet med kr. pr. år.
3. Foreningen godtgør inden for de af skattemyndighederne godkendte satser udokumenterede udgifter til administration herunder mødeudgifter, kontorartikler, porto o.l. med kr. pr. år.
4. Foreningen godtgør inden for de af skattemyndighederne godkendte satser trænerens/instruktørens udokumenterede udgifter til køb, vask og vedligeholdelse af sportstøj med kr. pr. år.
5. Udgifter uden for § 7, stk. 3-5, der efter nærmere aftale afholdes af træneren/instruktøren, refunde- res i henhold til behørige bilag.
6. Såfremt kontrakten bringes til ophør i aftaleperioden, reduceres de foran nævnte godtgørelsesbeløb og nævnte maksimumbeløb for kørselsgodtgørelse forholdsmæssigt svarende til, hvilken andel af kontraktsperioden der gennemføres.

## § 8 Foreningens øvrige forpligtelser

1. Foreningen bakker op om trænerens/instruktørens virke ved at være lydhør og sikre, at denne har

indflydelse på træningen inden for de rammer, der er fastsat af bestyrelsen.

1. Foreningen søger at imødekomme trænerens ønsker om dygtiggørelse inden for foreningens økonomi- ske rammer.

## § 9 Trænerens/instruktørens øvrige forpligtelser

1. Træneren/Instruktøren har tavshedspligt i forhold til informationer, som er interne i foreningen.
2. Disse forpligtelser gælder også efter kontraktens ophør.
3. Alle træningsprogrammer, idéer og lignede, som udvikles af træneren/instruktøren i forbindelse med varetagelsen af hvervet, kan fortsat anvendes af både foreningen og træneren/instruktøren efter hvervets ophør. Dette gør sig også gældende i forhold til programmer eller lignende, som er omfattet af eksempelvis ophavsretsloven, patentloven, designloven og varemærkeloven.
4. Træneren/instruktøren må ikke optræde illoyalt i forhold til foreningen, hvilket gælder i alle sammenhænge, herunder ved brug af sociale medier.

## § 10 Trænerens/instruktørens kompetence til at indgå aftaler med tredjemand

1. Træneren/Instruktøren har ikke fuldmagt til at indgå aftaler med tredjemand, som forpligter foreningen økonomisk eller på anden måde, medmindre bestyrelsen forud har givet tilladelse hertil.

## § 11 Sponsoraftaler m.v.

1. Træneren/Instruktøren anvender den beklædning og det udstyr, som klubben eventuelt stiller til rådighed.
2. Træneren/instruktøren må ikke indgå personlige aftaler med sponsorer, som er i konkurrence med foreningens sponsorer, uden forudgående godkendelse fra bestyrelsen.
3. Træneren/instruktøren skal bestræbe sig på at stå til rådighed for eventuel sponsorpleje og lignende.

## § 12 Persondata

1.I forbindelse med trænerens/instruktørens virke i foreningen behandler foreningen relevante per- sonoplysninger på træneren/instruktøren med henblik på afvikle foreningens aktiviteter, herunder kommunikation og kontraktopfyldning. Træneren/Instruktøren kan læse mere om foreningens privatlivspolitik på:

1. Træneren/Instruktøren skal fra begyndelsen af sit virke gøre sig bekendt med foreningens ret- ningslinjer for datasikkerhed i forbindelse med foreningens databehandlinger i det omfang, at Træ- neren/Instruktøren som led i sit virke behandler personoplysninger for foreningen. Medlemsop- lysningerne skal behandles, herunder slettes, efter disse retningslinjer. Det bemærkes at der skal udvises særlig forsigtighed angående helbredsoplysninger, og at træneren/instruktøren ikke må benytte egen Facebookprofil, men skal anvende en profil, som foreningen er administrator af.
2. Træneren/Instruktøren gøres bekendt med, at vedkommende ikke må videregive medlemsop- lysninger eller anvende sådanne oplysninger til at hverve medlemmer til andre foreninger eller virksomheder.

## § 13 Indhentning af oplysninger

1. Foreningen har pligt til at indhente oplysninger i henhold til børneattestloven og bekendtgørel- sen om behandling af personoplysninger i Det Centrale Kriminalregister om trænere/instruktører med direkte tilknytning til, eller som fast færdes blandt, børn og unge under 15 år. Foreningen er endvidere berettiget til i videre omfang at indhente oplysninger fra Kriminalregisteret om sådanne forhold (børneattester) for trænere/instruktører.
2. Træneren/Instruktøren er forpligtet til at give samtykke til indhentning af de i stk. 1, nævnte oplysninger. Hvis træneren/instruktøren ikke giver samtykke, er foreningen berettiget til ikke at indtræde i et kontraktforhold eller bringe dette til ophør med træneren/instruktøren. Kontrakten gælder kun, hvis en attest ikke indeholder belastende oplysninger, der skønnes at være til hinder for ansættelsesforholdet.

## § 14 Supplerende regler

1.Da der ikke er tale om et ansættelsesforhold i lovgivningens- og almindelig ansættelsesretlig forstand, er aftalen ikke omfattet af ansættelsesretlige regler. Trænerens/ instruktørens virke reguleres således alene af de i denne aftale indeholdte bestemmelser.

## § 15 Underskrift af parterne

1. Denne kontrakt underskrives i to enslydende eksemplarer, hvoraf hver part har et eksemplar.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Træneren/Instruktøren

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Foreningen

**TILLÆG TIL KONTRAKT**

**Funktionsbeskrivelse**

**[Her kan indsættes en beskrivelse af, hvilke funktioner Træneren/Instruktøren varetager jf. kontraktens 3, 2.]**

**VEJLEDNING TIL KONTRAKT FOR ULØNNEDE TRÆNER/INSTRUKTØR**

Kontrakt om virke som frivillig, ulønnet træner/instruktør. Standardkontrakt til ulønnet træner/instruktør anvendes, når der er tale om en ulønnet træner, dvs. en person, der ikke modtager skattepligtig A-ind- komst, men alene får godtgjort de udgifter, der følger af trænerhvervet. Selv om standardkontrakten vedrører et trænerhverv, kan den selvfølgelig også i en tilpasset version anvendes på andre former for ulønnede ledere i foreninger. Foreningen kan ved aftalens indgåelse vælge, om man vil anvende beteg- nelsen træner eller instruktør og herefter strege den ikke anvendte betegnelse ud.

Kontrakten er ment som en inspiration og kan dermed ikke forventes at tage højde for alle forhold, lige- som nogle af bestemmelserne i visse tilfælde bør have en anden formulering eller helt slettes.

## Aftaleperiode (§ 2)

Som det fremgår af stk. 1, er kontrakten tidsbegrænset. Det betyder, at kontrakten ophører, når perio- den udløber, medmindre den er blevet genforhandlet og forlænget.

Efter stk. 2 kan aftalen opsiges af begge parter. En opsigelse kan skyldes utilfredshed, men kan også blot være udtryk for, at en part ikke ønsker at fortsætte samarbejdet. Det er op til parterne, hvor lang opsigelsesperioden skal være, men da der er tale om et ulønnet virke, vil man ofte anvende et væsentlig kortere varsel end ved lønnede hverv. Det kunne f.eks. være et par uger.

Hvis en part i væsentlig grad misligholder sine forpligtelser efter aftalen, kan den anden part bringe aftalen til ophør med omgående varsel (ophæve kontrakten efter stk. 3).

En eventuel genforhandling efter stk. 4 bør af hensyn til både foreningens og trænerens planlægning påbegyndes og være afsluttet i rimelig tid før en ny sæson.

## Funktioner og ansvarsområde (§ 3)

Her kan det anføres, hvilke hold træneren/instruktøren skal træne, og herudover er det i aftalens tillæg muligt at tilføje en udvidet funktionsbeskrivelse for træneren.

## Funktionssted (§ 4)

Ved aftalens indgåelse er det hensigtsmæssigt at få præciseret, hvor hvervet skal udføres. Det har bl.a. betydning, når foreningen og træneren/instruktøren skal vurdere og aftale befordringsgodtgørelsens omfang.

## Tidsmæssig placering og omfang (§ 5)

Foreningen bør allerede ved kontraktens indgåelse gøre det klart for træneren/instruktøren, at der må påregnes skiftende funktionstider i forbindelse med stævner, træningsophold og lignende.

## Ferie og sygdom (§ 6)

Ferielovens bestemmelser omhandler lønmodtagere, og hvervet er derfor ikke omfattet af ferielovens bestemmelser. Ferie aftales derfor individuelt. I forbindelse med sygdom bør det aftales, hvorledes træ- neren/instruktøren skal reagere.

## Økonomisk godtgørelse (§ 7)

Foreningen kan uden bilag godtgøre træneren for trænerens/instruktørens udgifter efter faste satser, jf. kontraktens stk. 2-6. Skatterådets satser for de forskellige godtgørelser kan findes på [www.skat.dk](http://www.skat.dk/) og [www.dgi.dk.](http://www.dgi.dk/) Flere informationer kan findes i DGI og DIF’s skattevejledning på [www.dgi.dk.](http://www.dgi.dk/) Det bør aftales, hvornår udbetalingen finder sted. Som alternativ til stk. 3 kan parterne i stedet aftale, at nogle af eller eventuelt alle trænerens udgifter til multimedier, arrangementer m.m. godtgøres efter regning, jf. valgmuligheden i stk. 6. Denne form for godtgørelse er skattefri. Se nærmere herom i nævnte skat- tevejledning.

**OBS!** Der kan ikke udbetales skattefri godtgørelse og samtidig refunderes efter regning for den samme omkostning.

Det anbefales, at afregningen af f.eks. kørsel og rejseudgifter sker med jævne mellemrum, dvs. mini- mum kvartalsvis bl.a. af hensyn til intern kontrol og skattemyndighederne.

Parternes øvrige forpligtelser (§ 8 og § 9)

Her kan parterne aftale andre forpligtelser. Følgende er eksempler på, hvad der eventuel kan vedtages:

1. Foreningen stiller eventuelt sportstøj til rådighed for træneren/instruktøren.
2. Foreningen yder kontingentfrihed for træneren/instruktøren.
3. Foreningen stiller de fornødne hjælpemidler til varetagelse af hvervet til rådighed.
4. Træneren/instruktøren har pligt til at deltage i uddannelse, kurser, interne møder i foreningen eller lignende for foreningens regning.

Parterne kan lave andre aftaler om de omhandlede emner, hvis de ønsker det. Bestemmelsen i § 9, stk. 3 beskytter foreningen mod, at en træner/instruktør udvikler programmer og idéer i foreningen, som vedkommende kræver eneret til efter hvervets ophør.

Derudover bør træneren/instruktøren informeres om, at klubben er berettiget til at videregive kontak- toplysninger om træneren på f.eks. foreningens hjemmeside.

## Indgåelse af aftaler med tredjemand (§ 10)

Udgangspunktet er, at træneren/instruktøren ikke kan handle på foreningens vegne i nogen økonomisk henseende. Der kan gives en fuldmagt til at handle på foreningens vegne skriftligt eller mundtligt. Hvis der gives en fuldmagt skal det anføres i fuldmagten, hvad den omfatter og hvilken beløbsramme den dækker.

## Sponsoraftaler (§ 11)

Eventuel indgåelse af personlige sponsoraftaler, med virksomheder, som driver konkurrerende virksomhed med foreningens egne sponsorer, kræver foreningens samtykke.

## Indhentning af oplysninger (§ 13)

Foreningen er berettiget (og i nogle tilfælde forpligtet) til at indhente oplysninger fra Det Centrale Krimi- nalregister. Dette kræver dog samtykke, som træneren/instruktøren er forpligtet til at give. Oplysninger af en sådan karakter skal behandles fortroligt og kun internt i foreningen. Dog skal idrættens organisati- oner orienteres, hvis en attest indeholder belastende oplysninger.

## Supplerende regelsæt (§ 14)

Trænerens/instruktørens virke er alene reguleret af det aftalte og er ikke reguleret af ansættelsesretlige regler og overenskomster, da der ikke er tale om et ansættelsesforhold.

## Underskrift (§ 15)

Kontrakten underskrives af træneren/instruktøren og den eller de personer, der på klubbens vegne er berettiget til at tegne klubben ved indgåelse af aftale med en træner/instruktør. Både træneren/instruk- tøren og foreningen modtager en original udgave af kontrakten.